L’Ajuntament de Burjassot grava la seua primera mesa de contractació
2025-07-24

L’Ajuntament de Burjassot ha gravat, per vegada primera, la sessió de la Mesa de contractació. El Consistori ha reunit aquest matí (8-10-2015) als components de la citada taula, constituïda el passat mes de juliol i en la qual estan integrats tots els partits polítics amb representació en el ple, i ha sigut la primera vegada en la qual s’ha procedit a l’enregistrament de la mateixa perquè els ciutadans puguen conéixer el que s’ha tractat en ella.

L’alcalde de Burjassot, Rafa García, plantejava en el mes de juliol a les integrants i els integrants de la Mesa de contractació gravar i publicar en la pàgina web municipal les sessions que se celebraren de la mesa de contractació, ja que per al màxim representant, “la transparència és un eix fonamental d’aquesta legislatura. Les ciutadanes i els ciutadans de Burjassot tenen dret a disposar de tota la informació de la gestió de l’Ajuntament”.

Amb l’enregistrament de la mesa de contractació, que es publicarà en la web municipal la setmana vinent, els veïns coneixeran de primera mà el procés d’adjudicació d’obres o contractes i sabran els motius tècnics pels quals es contracta una empresa.